作者:元稹
標題:寄隱客
內容:我年三十二，鬢有八九絲。非無官次第，其如身早衰。今人誇貴富，肉食與妖姬。而我俱不樂，貴富亦何為。況逢多士朝，賢俊若布棋。班行次第立，朱紫相參差。謨猷密勿進，羽檄縱橫馳。監察官甚小，發言無所裨。小官仍不了，譴奪亦已隨。時或不之棄，得不自棄之。陶君喜不遇，顧我複何疑。潛書周隱士，白雲今有期。